Public procurement notice: Contract Notice
Published: 2024-02-15
Buyer: Úrad pre verejné obstarávanie
Country: SK
Region: SK010
Contract type: Services
Procedure: Negotiated with prior call for competition
CPV classification: 71315000: Building services
Estimated value: 1468123 EUR
Submission deadline: 2024-03-25
Award criteria: price

Technical requirements: Uchádzač alebo záujemca preukazuje splnenie podmienky účasti, že je oprávnený dodávať tovar, uskutočňovať stavebné práce alebo poskytovať službu podľa § 32 ods. 1 písm. e)  zákona o verejnom obstarávaní č. 343/2015 Z. z. doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

Uchádzač alebo záujemca preukazuje splnenie podmienky účasti, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu podľa  §32 ods. 1 písm. f) zákona o verejnom obstarávaní č. 343/2015 Z.z. doloženým čestným vyhlásením.
Účelom zákazky je zabezpečiť pre Objednávateľa výkon žeriavnických prác a obsluhy žeriavov pri manipulácii a presune bremien v jadrových elektrárňach Bohunice a Mochovce. Podrobná špecifikácia sa nachádza v Technickej špecifikácií, ktorá je prílohou k Súťažným podkladom.
Tohto verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 písm. e) ZoVO. Uchádzač musí spĺňať nasledovné podmienky účasti týkajúce sa osobného postavenia a preukázať ich splnenie predložením nižšie uvedených dokladov (môžu byť nahradené aj jednotným európskym dokumentom):
-je oprávnený dodávať tovar, uskutočňovať stavebné práce, alebo poskytovať službu, vo vzťahu aspoň k jednému predmetu zákazky, na ktorý predkladá ponuku / žiadosť o účasť;
-doklad o oprávnení dodávať tovar, uskutočňovať stavebné práce alebo poskytovať službu:
-živnostenské oprávnenie alebo výpis zo živnostenského registra (napríklad podnikateľ - fyzická osoba, podnikateľ -
príspevková organizácia),
-výpis z obchodného registra (napríklad podnikateľ - právnická osoba, podnikateľ - fyzická osoba zapísaná v obchodnom
registri),
-iné než živnostenské oprávnenie, vydané podľa osobitných predpisov

Znenie príslušných podmienok účasti tvorí Prílohu A.2 Súťažných podkladov.
V súlade s ustanovením § 34 ods. 1 písm. a) ZoVO: Zoznam poskytnutých služieb rovnakého alebo podobného charakteru a zložitosti, ako je predmet zákazky uskutočnených za predchádzajúce tri roky od vyhlásenia verejného obstarávania, s uvedením cien, lehôt dodania a odberateľov.
Dokladom je referencia, ak odberateľom bol verejný obstarávateľ alebo obstarávateľ podľa ZoVO. 
Minimálna požadovaná úroveň štandardu:
Zo zoznamu poskytnutých služieb musí vyplývať, že záujemca v relevantnom období poskytol služby rovnakého alebo podobného charakteru ako predmet zákazky v kumulatívnej hodnote min. 100 000 EUR bez DPH (slovom: stotisíc eur bez DPH). Za poskytnutie služby rovnakého alebo podobného charakteru ako je predmet zákazky sa považuje obsluha mostových žeriavov.

Zoznam musí obsahovať minimálne: 
•	názov a sídlo odberateľa, 
•	kontaktné údaje odberateľa, kde je možné uvedené informácie overiť (meno a priezvisko, tel. č., e-mail), 
•	predmet zákazky,  
•	popis predmetu zákazky, 
•	doba poskytnutia, od – do, mesiac a rok, 
•	cena zákazky bez DPH celkom za požadované obdobie.

Znenie príslušných podmienok účasti tvorí Prílohu A.2 Súťažných podkladov.
V súlade s ustanovením § 34 ods. 1 písm. g) ZoVO: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov (expertov), zodpovedných za riadenie realizácie služieb. 
Minimálna požadovaná úroveň štandardu:
Záujemca musí preukázať svoju odbornú spôsobilosť na poskytovanie požadovaného plnenia potvrdením, že má k dispozícii osoby určené na plnenie zmluvy alebo riadiacich zamestnancov (nižšie špecifikovaných expertov) spĺňajúcich stanovené požiadavky, v príslušnom počte. Nižšie uvedené požiadavky  záujemca preukáže:	
a) štruktúrovaným životopisom alebo ekvivalentným dokladom, ktorý musí poskytovať minimálne nasledovné informácie:  
- meno a priezvisko, titul príslušného experta;  
- dátum narodenia;  
- certifikáty/školenia/absolvované kurzy;  
- zhrnutie praxe (v štruktúre: od [rok.mesiac] – do [rok.mesiac], zamestnávateľ, pracovná pozícia);  
- ostatné relevantné informácie vo vzťahu k odbornému vzdelaniu 
- podpis experta.

b) v prípade, ak záujemca nie je súčasným zamestnávateľom príslušného experta, predložením písomnej zmluvy uzavretej medzi záujemcom a expertom (v zmysle identifikácie nižšie) o využití odborných kapacít experta pri plnení zmluvy záujemcom, ak sa záujemca stane úspešným v tomto verejnom obstarávaní.

c) predložením kópie požadovaného dokladu o odbornej spôsobilosti alebo jeho ekvivalentu
Ak má záujemca sídlo, miesto podnikania alebo obvyklý pobyt na území iného členského štátu Európskej únie, obstarávateľ uzná pre účely zaradenia do procesu verejného obstarávania aj ekvivalentné doklady  o odbornej spôsobilosti v súlade s platným právom daného štátu záujemcu. Pred podpisom zmluvy, má úspešný uchádzač povinnosť predložiť  obstarávateľovi  ekvivalentné doklady vydané podľa platnej legislatívy iného členského štátu Európskej únie, ktoré budú autorizované príslušnými úradnými orgánmi alebo inštitúciami Slovenskej republiky.
Záujemca vyššie uvedeným spôsobom preukáže splnenie nasledujúcich minimálnych požiadaviek na expertov: 

Expert č. 1: žeriavnik (minimálny počet 7 expertov)
- musí byť držiteľom dokladu obsluhy mostových žeriavov (žeriavnicky preukaz) skupina Aa podľa Vyhlášky 508/2009 Z.z. alebo ekvivalentného dokladu a musí mať prax s obsluhou mostových žeriavov minimálne 3 roky
Expert č. 2: žeriavnik – transport (minimálny počet 5 expertov)
- musí byť držiteľom dokladu obsluhy mostových žeriavov (žeriavnicky preukaz) skupina Aa podľa Vyhlášky 508/2009 Z.z. alebo ekvivalentného dokladu a musí mať prax s obsluhou mostových žeriavov minimálne 3 roky a zároveň musí preukázať skúsenosť za posledné 2 roky pozostávajúcu z realizácie transportu a manipulácie s dôležitými časťami jadrových elektrární, ako sú turbogenerátor a reaktor

Expert č. 1 a Expert č. 2 môžu byť rovnaké osoby.

d) čestným prehlásením, že pracovníci, ktorí sa budú podieľať na realizácií zákazky, sa nedopustili závažného porušenia profesijných povinností.
Osoby, ktorými záujemca preukazuje splnenie tejto podmienky, sa musia podieľať na realizácii zákazky. Títo pracovníci musia byť zároveň uvedení v zmluve.

Znenie príslušných podmienok účasti tvorí Prílohu A.2 Súťažných podkladov